અખબારનગર વિસ્તારમાં પતિ કુશ સાથે રહેતી સલોની (ઉં.વ. 24) ગૃહિણી છે. કુશ ગાંધીનગર બાજુ આવેલી જાણીતી કંપનીમાં જોબ કરે છે. સલોની અને કુશ પહેલાં ભાડાના ઘરમાં રહેતાં હતાં, પણ કુશની જોબ નક્કી થઈ જતાં તેઓએ પોતાનું ઘર ખરીદી લીધું, પરંતુ જે એપાર્ટમેન્ટમાં રહેવા ગયાં હતાં તેની સામેના બ્લોકમાં કોલેજમાં અભ્યાસ કરતો પૂજન રહેતો હતો, સલોની જ્યારે પણ કામ કરવા કિચનમાં આવે કે બાલ્કનીમાં આવે ત્યારે પૂજન તેને જોયા કરતો. પૂજને જેમ તેમ કરીને કુશ સાથે દોસ્તી કરી લીધી અને તેના ઘરનો લેન્ડ લાઈન નંબર મેળવી લીધો. પૂજન અવાર-નવાર તેના અભ્યાસમાં પ્રશ્નોનું બહાનું કાઢી તેના ઘરે જતો. કુશના ઓ‌િફસ ગયા બાદ પૂજન લેન્ડ લાઈન પર ફોન કરીને સલોનીનો અવાજ સાંભળી ફોન મૂકી દેતો.